ז'אנר: מוזיקה, פופ מחיר: דשא: 350 שקלים. גולדן רינג: 790 שקלים. VIP: 1,190 שקלים.

» ג'סטין ביבר בישראל 2017 - איך הייתה ההופעה?





ג'סטין ביבר חוזר לישראל להופעה אחת שתתקיים ב-3 במאי 2017 בפארק הירקון בתל אביב. מחירי הכרטיסים לביבר פיבר יעלו החל מ-350 שקלים על הדשא, דרך 790 שקלים בגולדן רינג ועד ל-1,190 שקלים ב-VIP (שיזכה את רוכשיו גם בשתייה קלה, יין ובירה). ביבר יגיע לישראל במסגרת סיבוב ההופעות "Porpuse Tour", שמלווה את הוצאת אלבומו האחרון האחרון והמצליח. כזכור, הזמר הופיע כבר בישראל לפני חמש שנים, בביקור שלווה בשערוריות, כמו ביטול פגישה עם ראש הממשלה ותקרית שבמסגרתה כמעט ונדרס צלם על ידי צוותו של הכוכב. על החימום של ביבר יהיו אחראיים צמד הכוכבים המקומיים סטטיק ובן אל תבורי.



» פתחו יומנים: הופעות חו"ל שוות בדרך אלינו

» למדור מוזיקה של עכבר העיר

» לוח הופעות היום

ביבר הוא אחד השמות הגדולים בשוק המוזיקה העולמי כבר כמה שנים. הוא נולד בשנת 1994 בקנדה, ובגיל 13 החל לפרסם סרטוני וידאו ביוטיוב, שהובילו אותו לחתימה אצל חברת התקליטים איילנד. בשנת 2009 יצא אלבומו הראשון "My World" שזכה להצלחה אדירה בכל העולם, וכך גם אלבומו השני "My World 2.0". במהלך הקריירה היה מועמד לפרסי גראמי, זכה בפרסים בטקס פרסי המוזיקה האמריקאית ובתואר הזמר הטוב ביותר של MTV. אלבומו האחרון, "Purpose", יצא בשנת 2015 ומכר 640,000 עותקים בשבוע הראשון.

להיטי ענק בכמויות. ג'סטין ביבר עם "Let Me Love You":

הזמר ג'סטין ביבר עם השיר "Let Me Love You" - דלג Proximity

הסדרי תנועה והוראות מיוחדות

הסעות ונסיעות בתשלום: לטובת המופע יוקם מערך פתרונות תחבורה שיכלול קווי הסעות מכל חלקי הארץ. יהיו הסעות מאורגנות למופע, שאליהן יש להרשם 72 שעות מראש. ההסעות יעברו בנתיבי תנועה ייעודיים ויהיו היחידות שמורשות לעבור את חסימות המשטרה. ההסעות ייצאו מערים ברחבי הארץ, בהן חיפה, ראשון לציון, רעננה, אשקלון, ירושלים, הוד השרון, רחובות כפר סבא ופתח תקווה. הרשימה המלאה נמצאת באפליקציית המופע הרשימת.

הגעה ברכב: הפניה שמאלה משדרות רוקח מערב לרחוב אייזיק רמבה תחסם. בנוסף, תחסם גם הפניה ימינה משדרות רוקח מזרח לרחוב אייזיק רמבה. הפניה שמאלה משדרות רוקח מערב לחניון גני יהושע תחסם הם היא. הכניסות למחלפים רוקח ומרכז הירידים ייחסמו בהתאם לעומסי התנועה.

תחבורה ציבורית: רכבת ישראל ודן תחבורה ייתגברו קווים לטובת באי המופע. רכבת ישראל תקצה כרטיסים מוזלים משולבים לאירוע, והציבור מתבקש להגיע דרך תחנות האוניברסיטה ובני ברק.

נגישות: חניות נגישות לאנשים בעלי מוגבלויות נמצאות בקרבת מיקום המופע בחניונים של גני יהושע והמימדיון. מומלץ להגיע מוקדם ולהצטייד בתעודה מתאימה להצגה למשטרת ישראל.

אופניים: ישנן דרכי הגעה על גדות הירקון לבאים מתל אביב וממזרח. מכיוון רמת גן ישנם נתיבים ומדרכות רחבות. החנייה תתאפשר רק באזור של חניית האופניים. חל איסור להכניס קסדות, מושבי אופניים או סוללות אופניים לאתר המופע.

רכב דו גלגלי: יהיה חניון בסמוך לאתר האירוע, אך חל איסור להכניס קסדות למופע עצמו. החניה תהיה ברחוב רוקח פינת שטרית.

הולכי רגל: חציית הולכי רגל את שדרות רוקח תותר מגשר הולכי הרגל בלבד.

הנחיות משטרת ישראל: לבאים מצפון יש להגיע מדרך נמיר ובצומת רוקח ימינה לחניון רידינג. המגיעים מאיילון דרום מתבקשים להגיע לצומת רקח ומשם יופנו לחניון הדרייב אין. המגיעים מרחוב רוקח יופנו לחניון גני יהושע, חניון הספורטק וחניון רידינג. המגיעים מרחוב בני אפרים יופנו בצומת שטרית לחניוני הטניס, האתלטיקה ורפידים. המגיעים מאזור בני ברק ורמת גן מתבקשים לחנות באזור האצטדיון ולהגיע רגלית דרך גשר המכבייה.

הכנסת חפצים למתחם: חל איסור על הכנסת הפרטים הבאים למופע - מצלמות וידאו, מצלמות סטילס, נשק, אלכוהול, צייני לייזר, שרשראות, סכינים, אולר, מקלות, בקבוקי פלסטיק מעל חצי ליטר או זכוכית, מיכלי גז, זיקוקים, חומרים דליקים, ספריי קצף, חומרי תעמולה או חומרים פרסומיים, כסאות, מחצלות, שמיכות, קסדות אופניים, מושבי אופניים, סוללות של אופניים חשמליים, צידניות מזון, מנגלים.

חניונים למגיעים ברכב: חניון גני יהושע צפויות להחסם בשעה 19:00. החניונים הקיימים באזור - חניון אזור התעשיה בני ברק/מתחם דיזיין סנטר, קריית איילון מזרחי ומערבי, אצטדיון האתלטיקה הדר יוסף, רפדים, היכל שלמה פנימי וחיצוני, מרכז הירידים, חניון האוניברסיטה, ספורטק, גולפיטק, חניוני רידינג.

לאחר סיום המופע: היציאה לשדרות רוקח מחניון גני יהושע תותר ימינה בלבד לכיוון רחוב בני אפרים. היציאה מחניוני האתלטיקה והמרכז האולימפי תותר ימינה בלבד לכיוון מזרח. לא תתאפשר כניסת כלי רכב למתחם תחנת הרכבת ותחסם הגישה מכיוון מחלף מרכז הירידים ומשדרות רוקח. תחסם הגישה לכיוון מזרח מצומת רוקח ואבן גבירול והתנועה תופנה צפונה ודרומה לרחוב אבן גבירול. כלי רכב אשר ייצאו מחניון גני יהושע יופנו לרחוב בני אפרים לכיוון מחלף קק"ל.